ஸ்மார்ட் சிட்டி திட்டத்தின் கீழ் கோவையில் சுற்றுச்சூழலுக்கு பாதிப்பு ஏற்படாத வகையில், சைக்கிள்களுக்கு தனி பாதை அமைத்து இயக்க திட்டமிடப்பட்டது. அந்த திட்டத்தை ‘ஓபோ’ என்ற சைக்கிள் நிறுவனம் சோதனை அடிப்படையில் ஆர்.எஸ்.புரம் பகுதியில் கடந்த சில மாதங்களுக்கு முன்பு அமல்படுத்தியது. முதல் ஒரு மாதம் இலவசமாகவும் அதன் பின்னர் குறைந்த வாடகையிலும் சைக்கிள்கள் விடப்பட்டன. ஆனால் வாடகைக்கு சைக்கிள் எடுத்த பெரும்பாலானவர்கள் அவற்றை திருப்பி கொண்டு வரவில்லை. சில சைக்கிள்கள் உடைக்கப்பட்டன. இதனால் அந்த நிறுவனம் வாடகைக்கு சைக்கிள் விடும் திட்டத்தை ரத்து செய்து விட்டு கோவையை விட்டு வெளியேறியது.